বিপর্যয়ের ২০৭ দিনের মাথায় দুর্গাপুর ব্যারাজে বসানো হল নতুন লকগেট। সরিয়ে দেওয়া হল বিকল্প ফ্লোটিং গেট। বৃহস্পতিবার সকালে রাজ্য সেচ দপ্তরের চিফ ইঞ্জিনিয়ার সুধীর লাহার উপস্থিতিতে ব্যারাজের কর্মীরা ফ্লোটিং গেটটি সরিয়ে দেন৷ ফ্লোটিং গেট সরিয়ে পরীক্ষা করে দেখা হচ্ছে, নতুন গেটের কোথাও লিকেজ রয়েছে কি না৷ গেটের কোনও অংশ দিয়ে জল বের না হওয়ায় স্বস্তির নিশ্বাস ফেলেন সেচ দপ্তরের আধিকারিক-কর্মীরা৷ ফ্লোটিং গেটটি আপাতত অস্থায়ী ভাবে ব্যারাজের দু’নম্বর গেটের সঙ্গে বেঁধে রাখা হয়েছে৷